CELEX: 32021D1311
Language: fi
Date: 2021-07-30 00:00:00
Title: Komission täytäntöönpanopäätös (EU) 2021/1311, annettu 30 päivänä heinäkuuta 2021, Hrvatski Registar Brodovan (Kroatian alusrekisterin) hyväksymisestä Euroopan parlamentin ja neuvoston direktiivin (EU) 2016/1629 mukaiseksi sisävesialusten luokituslaitokseksi

9.8.2021   
               
               
                  FI
               
               
                  Euroopan unionin virallinen lehti
               
               
                  L 284/17
               
            
         KOMISSION TÄYTÄNTÖÖNPANOPÄÄTÖS (EU) 2021/1311,
         annettu 30 päivänä heinäkuuta 2021,
         Hrvatski Registar Brodovan (Kroatian alusrekisterin) hyväksymisestä Euroopan parlamentin ja neuvoston direktiivin (EU) 2016/1629 mukaiseksi sisävesialusten luokituslaitokseksi
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon sisävesialusten teknisistä vaatimuksista, direktiivin 2009/100/EY muuttamisesta ja direktiivin 2006/87/EY kumoamisesta 14 päivänä syyskuuta 2016 annetun Euroopan parlamentin ja neuvoston direktiivin (EU) 2016/1629 (1) ja erityisesti sen 21 artiklan 1 kohdan,
         on kuullut sisävesiväylien tavara- ja matkustajaliikenteeseen myönnettyjen kansallisten pätevyyskirjojen vastavuoroisesta tunnustamisesta 16 päivänä joulukuuta 1991 annetun neuvoston direktiivin 91/672/ETY (2) 7 artiklan nojalla perustettua komiteaa,
         sekä katsoo seuraavaa:
         
                     (1)
                  
                  
                     Kroatia on toimittanut komissiolle hakemuksen Hrvatski Registar Brodovan, jäljempänä ’HRB’, hyväksymisestä direktiivin (EU) 2016/1629 mukaiseksi luokituslaitokseksi.
                  
               
                     (2)
                  
                  
                     Kroatia on myös toimittanut tarvittavan tietoaineiston, jonka perusteella komissio on voinut tarkastaa, että hyväksymisedellytykset täyttyvät.
                  
               
                     (3)
                  
                  
                     Koska Reinin navigaation keskuskomissio (RNKK) on hankkinut merkittävää asiantuntemusta sisävesialusten teknisten vaatimusten asettamisessa ja päivittämisessä, komissio pyysi RNKK:n sihteeristöä laatimaan raportin, jonka tarkoituksena on helpottaa HRB:tä koskevien tietojen teknistä analysointia, jotta tälle alalle voidaan asettaa yhdenmukaiset vaatimukset.
                  
               
                     (4)
                  
                  
                     Arvioituaan hyväksymishakemukseen liitetyt tiedot ja asiakirjat ottaen myös huomioon RNKK:n sihteeristön laatiman raportin, komissio on tullut siihen tulokseen, että HRB täyttää direktiivin (EU) 2016/1629 liitteessä VI vahvistetut perusteet,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Hrvatski Registar Brodova hyväksytään direktiivin (EU) 2016/1629 mukaiseksi sisävesialusten luokituslaitokseksi.
         
         
            2 artikla
            Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tehty Brysselissä 30 päivänä heinäkuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 252, 16.9.2016, s. 118.
         
            (2)  EYVL L 373, 31.12.1991, s. 29.